CELEX: 62018TA0511
Language: el
Date: 2020-06-25 00:00:00
Title: Υπόθεση T-511/18: Απόφαση του Γενικού Δικαστηρίου της 25ης Ιουνίου 2020 — XH κατά Επιτροπής (Υπαλληλική υπόθεση – Υπάλληλοι – Προαγωγή – Περίοδος προαγωγών 2017 – Απόφαση περί μη προαγωγής – Σαφήνεια και ακρίβεια λόγου ή ισχυρισμού προβαλλομένου με το δικόγραφο του ενδίκου βοηθήματος – Κανόνας περί αντιστοιχίας – Προσβολή πράξεων που έχουν καταστεί απρόσβλητες – Παραδεκτό – Άρθρο 45 του ΚΥΚ – Ενδιάμεση έκθεση κρίσεως της περιόδου δοκιμαστικής υπηρεσίας – Έκθεση κρίσεως κατά το πέρας της περιόδου δοκιμαστικής υπηρεσίας – Έκθεση αξιολογήσεως – Στοιχεία που λαμβάνονται υπόψη για τη συγκριτική εξέταση των προσόντων – Σύννομο της διαδικασίας – Ευθύνη – Ηθική βλάβη)

17.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/33
            
         
      Απόφαση του Γενικού Δικαστηρίου της 25ης Ιουνίου 2020 — XH κατά Επιτροπής
      (Υπόθεση T-511/18) (1)
      
      (Υπαλληλική υπόθεση - Υπάλληλοι - Προαγωγή - Περίοδος προαγωγών 2017 - Απόφαση περί μη προαγωγής - Σαφήνεια και ακρίβεια λόγου ή ισχυρισμού προβαλλομένου με το δικόγραφο του ενδίκου βοηθήματος - Κανόνας περί αντιστοιχίας - Προσβολή πράξεων που έχουν καταστεί απρόσβλητες - Παραδεκτό - Άρθρο 45 του ΚΥΚ - Ενδιάμεση έκθεση κρίσεως της περιόδου δοκιμαστικής υπηρεσίας - Έκθεση κρίσεως κατά το πέρας της περιόδου δοκιμαστικής υπηρεσίας - Έκθεση αξιολογήσεως - Στοιχεία που λαμβάνονται υπόψη για τη συγκριτική εξέταση των προσόντων - Σύννομο της διαδικασίας - Ευθύνη - Ηθική βλάβη)
      (2020/C 271/42)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: XH (εκπρόσωπος: E. Auleytner, δικηγόρος)
      
         Καθής-εναγομένη: Ευρωπαϊκή Επιτροπή (εκπρόσωποι: L. Radu Bouyon και L. Vernier
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της δημοσιευθείσας στις Διοικητικές Πληροφορίες αριθ. 25-2017 αποφάσεως της 13ης Νοεμβρίου 2017, περί μη εγγραφής του ονόματος της προσφεύγουσας-ενάγουσας στον πίνακα των προαχθέντων υπαλλήλων στο πλαίσιο της περιόδου προαγωγών 2017, και την ακύρωση της αποφάσεως R/96/18, της 7ης Ιουνίου 2018, με την οποία απορρίφθηκε η διοικητική ένσταση της προσφεύγουσας-ενάγουσας της 10ης Φεβρουαρίου 2018 και, αφετέρου, την αποκατάσταση της ζημίας που ισχυρίζεται ότι υπέστη η προσφεύγουσα-ενάγουσα λόγω των αποφάσεων αυτών.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση περί μη προαγωγής της XH στον βαθμό AD 6 κατά την περίοδο προαγωγών 2017, απόφαση η οποία προκύπτει από τη δημοσίευση στις Διοικητικές Πληροφορίες αριθ. 25-2017, της 13ης Νοεμβρίου 2017, του πίνακα των προαχθέντων στον βαθμό αυτόν υπαλλήλων.
               
            
                  2)
               
               
                  Υποχρεώνει την Ευρωπαϊκή Επιτροπή να καταβάλει στην ΧΗ ποσό 2 000 ευρώ ως χρηματική ικανοποίηση για την ηθική βλάβη που αυτή υπέστη.
               
            
                  3)
               
               
                  Απορρίπτει κατά τα λοιπά την προσφυγή-αγωγή.
               
            
                  4)
               
               
                  Καταδικάζει την Επιτροπή στα δικαστικά έξοδα.
               
            
         (1)  EE C 131 της 8.4.2019.